
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 12 

18 Ιανουάριου 2008 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός χρήσεων γης, όρων και περιορισμών δό¬ 
μησης εντός της Ζώνης Β' Προστασίας του κά¬ 
στρου Ακροκορίνθου. 1 

Κήρυξη ως αναδασωτέας έκτασης 0,94675 στρ. 
στη θέση «Ψάθα» Περιφέρειας Δήμου Βιλλίων Ν. 

Αττικής. 2 

Κήρυξη ως αναδασωτέας έκτασης εμβαδού 346,12 τ.μ. 
στη θέση «Άνυδρα» Περιφέρειας Δ.Δ. Κορυσχάδων, 

Δήμου Καρπενησιού Ν. Ευρυτανίας. 3 

Κήρυξη ως αναδασωτέας έκτασης εμβαδού 0,490 
στρ. στη θέση «Λυκοφιό» Περιφέρειας Δ.Δ. Μαζί- 
ου, Δήμου Αλιάρτου Ν. Βοιωτίας. 4 


ΑΠΟΦΑΣΕΙ Σ 

Αριθμ. ΥΠΠΟ/ΓΔΑΠΚ/ΑΡΧ/Β1/Φ50/1498/79 (1) 

Καθορισμός χρήσεων γης, όρων και περιορισμών δόμη¬ 
σης εντός της Ζώνης Β' Προστασίας του κάστρου 
Ακροκορίνθου. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΠΟΛΙΤΙΣΜΟΥ 

Έχοντας υπόψη: 

1. Το π.δ. 63 (ΦΕΚ 98/Α722.4.2005) «Κωδικοποίηση της 
νομοθεσίας για την κυβέρνηση και τα κυβερνητικά όρ¬ 
γανα». 

2. Το π.δ. 191 (ΦΕΚ 146/Α713.6.2003) «Οργανισμός 
Υπουργείου Πολιτισμού». 

3. Το ν. 1127/1981 (ΦΕΚ 32/Α'/1981) «Περί κυρώσεως της 
εις Λονδίνον, την 6η Μάίου 1969 υπογραφείσης Ευρωπα¬ 
ϊκής Συμβάσεως δια την προστασίαν της αρχαιολογικής 
κληρονομιάς». 

4. Τις διατάξεις του ν. 3028/2002 (ΦΕΚ 153/Α'/28.6.2002) 
«Για την προστασία των Αρχαιοτήτων και εν γένει της 
Πολιτιστικής Κληρονομιάς», άρθρο 13 παρ. 2. 

5. Την υπ’ αριθμ.ΥΠΠΟ/ΓΔΑΠΚ/ΑΡΧ/Β1/Φ31/42301/ 
2538π.ε. (ΦΕΚ 756/Β/6.6.2005) υπουργική απόφαση «Ανα- 
οριοθέτηση αρχαιολογικού χώρου Αρχαίας Κορίνθου». 


6. Την υπ’ αριθμ. ΥΠΠΟ/ΓΔΑΠΚ/ΑΡΧ/Β1/Φ50/67929/3339/ 
29.8.2006 (ΦΕΚ 7/ΑΑΠ/25.9.2006) υπουργική απόφαση 
«Θεσμοθέτηση ζωνών Α' και Β' προστασίας του κάστρου 
Ακροκορίνθου». 

7. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην υπ’ αριθμ. 
23/4.7.2006 Συνεδρία του. 

8. Τη γνωμοδότηση του ΚΣΧΟΠ του Υπουργείου ΠΕ- 
ΧΩΔΕ, όπως διατυπώθηκε στην υπ’ αριθμ. 19/23.5.2007 
Συνεδρία του (Πράξη 110). 

9. Τις διατάξεις της παρ. Β' του άρθρου 1 του π.δ/ 
τος 28/28.1.1993 «Καθορισμός αρμοδιοτήτων που δι¬ 
ατηρούνται από τον Υπουργό και τις Περιφερειακές 
Υπηρεσίες διανομαρχιακού επιπέδου του Υπουργείου 
Περιβάλλοντος, Χωροταξίας και Δημοσίων Έργων» (Α' 
9), αποφασίζουμε: 

Καθορίζουμε τις ακόλουθες χρήσεις γης και όρους 
δόμησης εντός των Ζωνών Β' προστασίας του κάστρου 
Ακροκορίνθου, όπως αυτές θεσμοθετήθηκαν με την υπ’ 
αριθμ. ΥΠΠΟ/ΓΔΑΠΚ/ΑΡΧ/Β1/Φ50/67929/3339/29.8.2006 
(ΦΕΚ 7/ΑΑΠ/25.9.2006) υπουργική απόφαση «Θεσμοθέ¬ 
τηση ζωνών Α' και Β' προστασίας του κάστρου Ακρο¬ 
κορίνθου», ως εξής: 

1) Στις περιοχές που ορίζονται από τα σημεία Α) 1,112, 

113.. . έως... 3, 2,1, Β) 6,123,124... έως,.,8, 7, 6 και Γ) 20,140, 

141.. . έως...22, 21, 20, ισχύουν τα ακόλουθα: 

Χρήσεις γης: 

• Εντός των ορίων των παραπάνω ζωνών επιτρέπεται 
η ανέγερση κατοικιών, γεωργοκτηνοτροφικών αποθηκών 
οριζοντίου τύπου καθώς και καταστημάτων και μικρών 
παραδοσιακών εργαστηρίων. 

Απαγορεύεται κάθε άλλη χρήση που προβλέπεται από 
τα π.δ. για την εκτός σχεδίου δόμηση (π.δ. 6/10/1978 
ΦΕΚ 538Δ' και π.δ. 24/5/1985 ΦΕΚ 270Δ') όπως έχουν 
τροποποιηθεί και ισχύουν. 

Όροι δόμησης: 

• Τα κατώτατα όρια αρτιότητας και κατάτμησης των 
γηπέδων και οι όροι και περιορισμοί δόμησης θα είναι 
τα ισχύοντα από το π.δ. 24/5/1985 (ΦΕΚ 270/τ.Δ'/31.5.1985) 
όπως έχει τροποποιηθεί και ισχύει σήμερα. 

• Η μέγιστη επιτρεπόμενη δόμηση του συνόλου των 
κτισμάτων εντός των γηπέδων ορίζεται στα 200 τ.μ. 

• Τα κτίσματα θα είναι μονώροφα με μέγιστο ύψος 
4.00 μ., συν 1,20 μ. για τη στέγη η οποία είναι υποχρεω¬ 
τική. Πάνω από το επιτρεπόμενο ύψος επιτρέπεται μόνο 
η απόληξη καπνοδόχου. 

2) Για τα τμήματα εκατέρωθεν της Κρήνης Χατζη- 
μουσταφά που ορίζονται από τα σημεία Α) 93,162,163... 
έως...95, 94, 93 και Β) 108,179,180... έως.,.110.109,108 και 
έχουν χαρακτηρισθεί επίσης ως ζώνες Β', θα ισχύουν 
τα ακόλουθα: 

Χρήσεις γης: 

• Τα κτήρια θα έχουν αποκλειστικά χρήση κατοικίας, 
απαγορευομένης οποιασδήποτε άλλης χρήσης. 

Όροι δόμησης: 

• Ως κατώτατα όρια αρτιότητας και κατάτμησης των 
οικοπέδων και οι όροι δόμησης ορίζονται τα καθορι¬ 
ζόμενα από τις ισχύουσες πολεοδομικές διατάξεις, ως 
εντός ορίων οικισμών. 

• Η μέγιστη επιτρεπόμενη δόμηση του συνόλου των 
κτισμάτων ορίζεται στα 200 τ.μ. 

• Πριν τη χορήγηση άδειας οικοδόμησης θα διενερ- 
γούνται δοκιμαστικές τομές από την 25η Ε.Β.Α. 

• Επιτρέπεται η διαμόρφωση του φυσικού εδάφους, 
για τη δημιουργία επιπέδων, με αναβαθμούς μέγιστου 
ύψους ενός (1.00) μέτρου. Σε κάθε περίπτωση το ύψος 
των οικοδομών θα μετράται από το φυσικό και όχι από 
το διαμορφωμένο έδαφος. 

Επιπλέον, εντός των ορίων των Ζωνών Β' προστασίας 
του κάστρου Ακροκορίνθου θα ισχύουν τα ακόλουθα: 

1. Δεν επιτρέπεται η χωροθέτηση και η ανάπτυξη ιδι¬ 
ωτικής δόμησης, στο πλαίσιο του άρθρου 29 του ν. 
1947/1991, η ανάπτυξη οικοδομικών συνεταιρισμών, οι- 
ασδήποτε μορφής λατόμευση, η αποθήκευση αδρανών 
υλικών, καθώς και εγκαταστάσεις παραγωγής ετοίμου 
σκυροδέματος. 

2. Δεν επιτρέπεται η κατασκευή κολυμβητικών δε¬ 
ξαμενών. 

3. Τα κουφώματα των κτηρίων θα είναι ξύλινα απλού 
τύπου. 

4. Τα κτήρια θα στεγάζονται υποχρεωτικά με τετράρι- 
χτη κεραμοσκεπή στέγη με κλίση μέχρι 30% και μέγιστο 
ύψος 1.80μ. και επικάλυψη με κεραμίδια «βυζαντινού» ή 
«ρωμαϊκού» τύπου. 

5. Οι εκσκαφές και οι επιχωματώσεις στα γήπεδα θα 
περιορίζονται στις απαραίτητες για τη διαμόρφωση του 
περιβάλλοντος χώρου των οικοδομών και των προσπε¬ 
λάσεων αυτών. 

6. Η θέση των κτισμάτων, οι διαστάσεις των όγκων, η 
μορφολογία των όψεων, οι προσπελάσεις, η περίφραξη 
και η διαμόρφωση του περιβάλλοντος χώρου, εγκρίνο- 
νται από το αρμόδιο Τοπικό Συμβούλιο Μνημείων και την 
ΕΠΑΕ, προκειμένου, να εξασφαλίζεται η αρμονική ένταξη 
των κτισμάτων στο αρχαιολογικό και φυσικό περιβάλ¬ 
λον της περιοχής, με γνώμονα τη δημιουργία κτηρίων 
κατά το δυνατόν απλής μορφολογίας, χωρίς μεγάλους 
και συνεχείς σε όλο το μήκος της όψης εξώστες, κατά 
τα παραδοσιακά πρότυπα της ευρύτερης περιοχής. 

7. Γ ια την ανέγερση νέων οικοδομών έχουν εφαρμογή 
οι διατάξεις του υπ’ αριθμ. 209/1998 π.δ/γματος (ΦΕΚ 
169/1998) «Λήψη μέτρων για την ασφάλεια της υπερα¬ 
στικής συγκοινωνίας». 


8. Υφιστάμενες χρήσεις που απαγορεύονται βάσει της 
παρούσας απόφασης απομακρύνονται εντός οκταετίας 
(8 έτη). Νομίμως υφιστάμενα κτήρια ή δραστηριότητες 
των οποίων η χρήση αντίκειται μεν στα προβλεπόμε- 
να από το παρόν, αλλά δεν κρίνεται από την αρμόδια 
Εφορεία Αρχαιοτήτων ως οχλούσα για τον αρχαιολο¬ 
γικό χώρο διατηρούνται. Των κτηρίων και των δραστη¬ 
ριοτήτων αυτών απαγορεύεται οιαδήποτε επέκταση, 
επιτρέπεται δε μόνο η επισκευή για λόγους χρήσης 
και υγιεινής, με τον όρο ότι θα έχει εξασφαλισθεί η 
προηγούμενη έγκριση του αρμόδιου Τοπικού Συμβου¬ 
λίου Μνημείων και της ΕΠΑΕ (Επιτροπή Πολεοδομικού 
Αρχιτεκτονικού Ελέγχου). 

9. Η χάραξη, η διαπλάτυνση ή η βελτίωση του οδικού 
δικτύου εντός των ζωνών Β προϋποθέτει την προηγού¬ 
μενη έγκριση των αρμοδίων Υπηρεσιών του ΥΠ.ΠΟ. 

10. Όλες οι παραπάνω κατασκευές και δραστηριότητες 
θα έχουν την προηγούμενη έγκριση και εποπτεία των 
αρμοδίων Αρχαιολογικών Εφορειών, οι οποίες, όπου 
κρίνουν σκόπιμο, θα διεξάγουν ανασκαφική έρευνα, από 
τα αποτελέσματα της οποίας θα εξαρτάται η οριστική 
έγκριση του αιτούμενου έργου. Η εκσκαφή των θεμε¬ 
λίων, όπως και η πιστή εφαρμογή των εγκεκριμένων 
σχεδίων, θα παρακολουθούνται από την 25η Ε.Β.Α.. 

11. Γ ια τη σύνδεση οικοδομών ή εγκαταστάσεων με τα 
δίκτυα κοινής ωφέλειας (ΔΕΗ κ.λπ.) απαιτείται προηγού¬ 
μενα η διενέργεια αυτοψίας της αρμόδιας Πολεοδομικής 
Υπηρεσίας. 

Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2007 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΔΗΜΟΣΙΩΝ ΕΡΓΩΝ ΠΟΛΙΤΙΣΜΟΥ 

ΓΕΩΡΓΙΟΣ ΣΟΥΦΛΙΑΣ ΜΙΧΑΛΗΣ ΛΙΑΠΗΣ 

-♦- 

Αριθμ. 3428 (2) 

Κήρυξη ως αναδασωτέας έκτασης 0,94675 στρ. στη 
θέση «Ψάθα» Περιφέρειας Δήμου Βιλλίων Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης διατάξεις του 
ν. 3200/1955 όπως τροποποιήθηκε μεταγενέστερα. 

2 Τον ν. 2503/1997 Διοίκηση, Οργάνωση Περιφέρειας κλπ. 

3. Τις διατάξεις του ν. 998/1979 «Περί Προστασίας των 
Δασών και των δασικών εν γένει εκτάσεων της Χώρας» 
και συγκεκριμένα 

α) του άρθρου 41 παρ. 1 

β) του άρθρου 38 παρ. 1 

4. Τις διαταγές του Υπουργείου Γεωργίας: 

α) 160417/1180/8.7.1980 

β) 182447/3049/24.9.1980 

5. Την υπ’ αριθμ. 3696/8.11.2007 πρόταση - εισήγηση 
του Δασαρχείου Μεγάρων και σχετική εισήγηση της 
Δ/νσης Δασών Δυτικής Αττικής, αποφασίζουμε: 

Κηρύσσουμε αναδασωτέες λόγω εκχέρσωσης, με σκο¬ 
πό τη διατήρηση του χαρακτήρα του δάσους, ώστε 
ν’αποκλεισθεί η διάθεση τους για άλλο σκοπό πλην 

δασικού, τις εκτάσεις δάσους συνολικού εμβαδού μη¬ 
δέν στρεμμάτων και ενενήντα τεσσάρων χιλιάδων και 
εξακοσίων εβδομήντα πέντε εκατοντάκις χιλιοστών του 
στρέμματος (0,94675 στρ.) που βρίσκονται στη θέση 
«Ψάθα» Περιφέρειας Δήμου Βιλλίων Αττικής, όπως 
προσδιορίζονται με στοιχεία Ζ 1 Ζ 2 Ζ 3 Η, Η 2 Η 3 Η 4 Ζ 4 Ζ 5 
Ζ 6 Ζ 7 Ζ 8 Ζ 9 Ζ 10 Ζ„ Ζ λ εμβαδού 0,5204 στρ.) και Ε, Ε 2 Ε 3 Γ 8 
Ε 4 Ε 5 Ε 6 Ε, εμβαδού 0,42635 στρ. στο συνημμένο τοπ. 
διάγραμμα κλιμ. 1:750 και απόσπασμα πινακίδας χάρτη 
Γ.Υ.Σ. κλίμακας 1:5.000 (Α'/Φ 6430/7), το οποίο αποτελεί 
αναπόσπαστο μέρος της αποφάσεως αυτής και έχουν 
σήμερα όρια: 


Ανατολικά: Δάσος πεύκης. 

Δυτικά: Δάσος πεύκης και μη δασικής μορφής έκταση. 
Βόρεια: Δάσος πεύκης και μη δασικής μορφής έκταση. 
Νότια: Δάσος πεύκης. 

Η αποκατάσταση της βλάστησης θα γίνει με φυσική 
αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 

Δάσος εμβαδού 0,94675 στρ., στη θέση «Ψάθα» της περιφέρειας Δήμου Βιλλίων, που 
καταλήφθηκε και κηρύσσεται αναδασωτέα έκταση 

_ Περίμετρος καταληφθείσας Τοπογραφικό βάθρο 

έκτασης Διάγραμμα κλιμ. 1:5000 ΓΎΣ (6430/7) 

Τοπογραφικό διάγραμμα κλιμ. 1:750_στο οποίο φαίνεται η θέση της αναδασωτέας έκτασης 

Αριθ. 6264 (3) 

Κήρυξη ως αναδασωτέας έκτασης εμβαδού 346,12 τ.μ. 
στη θέση «Άνυδρα» Περιφέρειας Δ.Δ. Κορυσχάδων, 
Δήμου Καρπενησιού Ν. Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107 Α'). 

3. Τις διατάξεις του ν. 998/1979 «Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με το ν. 3208/2003 
(ΦΕΚ 303 Α') και συγκεκριμένα: 

α) του άρθρου 41 παρ. 1 

β) του άρθρου 38 παρ. 1 

4. Τις διαταγές του Υπουργείου Αγροτικής Ανάπτυξης 
και τροφίμων: 

α) 160417/1180/8.7.1980 

β) 182447/3049/24.9.1980 

5. Την υπ’ αριθμ. 2594/31.5.20 07 (ΦΕΚ Α' 957/14.6.2007)από- 
φαση του Γεν. Γραμματέα Περιφέρειας Στερεός Ελλά¬ 
δας που αναφέρεται στη παροχή εξουσιοδότησης του 
δικαιώματος υπογραφής «Με εντολή Γ ενικού Γ ραμμα¬ 
τέα» στους Προϊσταμένους των Δασικών Υπηρεσιών. 

6. Την υπ’ αριθμ. 8365/10.12.2007 πρόταση του Δα¬ 
σαρχείου Καρπενησιού, από την οποία προκύπτει ότι η 
έκταση που αναφέρεται στο θέμα είχε κατά το χρόνο 
καταστροφής της, που έγινε από παράνομη αποψίλωση, 
κατά το χρονικό διάστημα Οκτώβριος - Νοέμβριος 2007, 
Δασικό χαρακτήρα κατά την έννοια του άρθρου 3 παρ. 
1 του ν. 998/1979 όπωςτροποποιήθηκε με το άρθρο 1 


του ν. 3208/2003, καλυπτόμενη πρίνους, έλατα, κέδρα, 
φυλίκια σε ποσοστό 100% και ως εκ τούτου επιβάλλεται 
η κήρυξη της ως αναδασωτέας. 

7. Την υπ’ αριθμ. 3495/20.12.2007 αναφορά και σύμφωνη 
γνώμη της Διεύθυνσης Δασών Ν. Ευρυτανίας, αποφα¬ 
σίζουμε: 

Κηρύσσουμε ως αναδασωτέο το δημόσιο δάσος εμ¬ 
βαδού 346,12 τ,μ. στη θέση «Άνυδρα» Περιφέρειας Δ.Δ. 
Κορυσχάδων, Δήμου Καρπενησιού, του Νομού Ευρυτα¬ 
νίας, με σκοπό, αφενός μεν τη διατήρηση του δασικού 
του χαρακτήρα, ώστε να αποκλειστεί η διάθεσή του για 
άλλο προορισμό, αφετέρου δε την επαναδημιουργία της 
δασικής βλάστησης με φυσική αναγέννηση. Προσδιορί¬ 
ζεται από τα στοιχεία: 1-2-3-4-5-6-1 όπως φαίνονται στο 
συνημμένο διάγραμμα το οποίο αποτελεί αναπόσπαστο 
μέρος της αποφάσεως αυτής και έχει όρια: 

Ανατολικά: Με δημόσια έκταση δασικού χαρακτήρα. 

Δυτικά: Με δημόσια έκταση δασικού χαρακτήρα. 

Βόρεια: Με δημόσια έκταση δασικού χαρακτήρα. 

Νότια: Με δημόσια έκταση δασικού χαρακτήρα. 

Η απόφαση αυτή ισχύει από της κοινοποιήσεώως της 
αρμοδίως και προ της δημοσιεύσεώς της στην εφημε¬ 
ρίδα της Κυβερνήσεως (άρθρο 37 ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 
46 π.δ. 18/1989). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 27 Δεκεμβρίου 2007 

Με εντολή Γ ενικού Γ ραμματέα Περιφέρειας 
Ο Διευθυντής Δασών κ.α.α. 

ΝΙΚΟΛΑΟΣ ΠΕΡΔΙΚΑΚΗΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 


Αναδασωτέας Δημόσιας έκτασης δασικού χαρακτήρα εμβαδού 
346,12τ.μ. στη θέση "Άνυδρα" Δ/Δτος Κορυσχάδων του Δήμου 
Καρπενησιού που αποψιλώθηκε παράνομα από αγνώστους 


Έκταση 


δασικού χαρακτήρα 


/VI 

/$ί 

$ 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα 
έγινε σμίκρυνση, κατά ποσοστό, 78 °^ 

Συντεταγμένες κορυφών 


_Χ_ 

305940.63 

305948.71 

305957.97 

305965.38 

305957.59 

305949.78 


Ψ_ 

4307022.69 

4307020.77 

4307044.96 

4307061.58 

4307064.15 

4307044.45 


Έκταση 


δα σ>κού χαρακτήρα 


Κλίμακα: 1:500 


Απόσπασμα Φύλλου 
Χάρτη Καρπενησιού 

Αριθμ. 6278 (4) 

Κήρυξη ως αναδασωτέας έκτασης εμβαδού 0,490 στρ. 
στη θέση «Λυκοφιό» Περιφέρειας Δ.Δ. Μαζίου, Δήμου 
Αλιάρτου Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107 Α'). 

3. Τις διατάξεις του ν. 998/1979 «Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με το ν. 3208/2003 
(ΦΕΚ 303 Α') και συγκεκριμένα: 

α) του άρθρου 41 παρ. 1 

β) του άρθρου 38 παρ. 1 

4. Τις διαταγές του Υπουργείου Αγροτικής Ανάπτυξης 
και τροφίμων: 

α) 160417/1180/8.7.1980 

β) 182447/3049/24.9.1980 

5. Την υπ’ αριθμ. 2594/31.5.2007 (ΦΕΚ Α' 957/14.6.2007) 
απόφαση του Γεν. Γραμματέα Περιφέρειας Στερεός Ελ¬ 
λάδας που αναφέρεται στη παροχή εξουσιοδότησης του 
δικαιώματος υπογραφής «Με εντολή Γ ενικού Γ ραμμα¬ 
τέα» στους Προϊσταμένους των Δασικών Υπηρεσιών. 

6. Την υπ’ αριθμ. 6593/13.12.-2007 πρόταση του Δα¬ 
σαρχείου Λιβαδειάς, από την οποία προκύπτει ότι η 
έκταση που αναφέρεται στο θέμα είχε κατά το χρόνο 
καταστροφής της, που έγινε από πυρκαγιά την 29.9.2007, 
Δασικό χαρακτήρα κατά την έννοια του άρθρου 3 παρ. 2 
του ν. 998/1979 όπωςτροποποιήθηκε με το άρθρο 1 του 


ν. 3208/2003, καλυπτόμενη από αείφυλλα - πλατύφυλλα 
σε ποσοστό ως 80% και ως εκ τούτου επιβάλλεται η 
κήρυξη της ως αναδασωτέας. 

7. Την υπ’ αριθμ. 4436/14.12.2007 αναφορά και σύμφωνη 
γνώμη της Δ/νσης Δασών Ν. Βοιωτίας, αποφασίζουμε: 

Κηρύσσουμε ως αναδασωτέα τη δημόσια δασική έκτα¬ 
ση εμβαδού 0,490 στρ. στη θέση «Λυκοφιό» Περιφέρειας 
Δ.Δ. Μαζίου, Δήμου Αλιάρτου, του Νομού Βοιωτίας, με 
σκοπό, αφ’ενός μεν τη διατήρηση του δασικού της χα¬ 
ρακτήρα, ώστε να αποκλειστεί η διάθεση της για άλλο 
προορισμό, αφ’ετέρου δε την επαναδημιουργία της δα¬ 
σικής βλάστησης με φυσική αναγέννηση. Προσδιορίζεται 
από τα στοιχεία: 1-2-3-4-5-6-7-1 όπως φαίνονται στο 
συνημμένο διάγραμμα το οποίο αποτελεί αναπόσπαστο 
μέρος της αποφάσεως αυτής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με αγροτοδασικό δρόμο. 

Νότια: Με δημόσια δασική έκταση. 

Η απόφαση αυτή ισχύει από της κοινοποιήσεως της 
αρμοδίως και προ της δημοσιεύσεως της στην Εφημε¬ 
ρίδα της Κυβερνήσεως (άρθρο 37 ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 
46 π.δ. 18/1989). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 27 Δεκεμβρίου 2007 

Με εντολή Γ ενικού Γ ραμματέα Περιφέρειας 
Ο Διευθυντής Δασών κ.α.α 
ΝΙΚΟΛΑΟΣ ΠΕΡΔΙΚΑΚΗΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 


Αναδασωτέας Δημόσιας έκτασης δασικού χαρακτήρα, εμβαδου 
0,490 στρ. με στοιχεία περιμέτρου (1-2-3-...-6-7-1), η οποία 
καταστράφηκε κατά την πυρκαγιά της 29ης -9- 2007 που εξαρράγη 
στη θέση "Λυκοφιό" δημ. διαμ. Μαζίου περιφέρειας Δήμου 
Αλιάρτου Ν. Βοιωτίας . 


ΚΛΙΜΑΚΑ 1:800 




δημόσια έκταση 
δασικού χαρακτήρα ς 


δημόσια έκταση 
δασικού χαρακτήρα 


δημόσια έκταση 
δασικού χαρακτήρα 



Ανήκει στην αριθμ..§.5.1.&.\&Ρ°4 
απόφασή μας. 

ΘΕΩΡΗΘΗΚΕ 
Λαμία...Λ-ΑΛ-ΓΛΣ. γ. .11 
^^Φ^ψΜίμΓε^ΦΤΡ'Τμμίπέα Π.Σ.Ε. 
^*^^^Δί^|^^^^ ^^1εριφέρ ειας 

\'* Υΐ'λΥ-ί.Άγν.\ν 


Συντεταγμένες με το σύστημα 
αναφοράς ΕΓΣΑ '87. 


Σημείο 




ΑΠΟΣΠΑΣΜΑ ΧΑΡΤΗ ΠΕΡΙΟΧΗΣ 
ΒΑΠΩΝ 

ΚΛΙΜΑΚΑ 1: 50000 


ΥΠΟΜΝΗΜΑ 
* έκταση που κάηκε 
εμβαδόν: 0,490 στρ. 

Δασική θέση: Λυκοφιό δ.δ. Μαζίου 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λσγου$ στο σχεδιάγραμμα 
έγινε σμίκρυνση κατά ποσοστό^ τ> °/ 0 


ΛΙΒΑΔΕΙΑ 13-12-2007 
Η ΣΥΝΤΑΚΤΡΙΑ 




ΣΤΑΜΟΥ ΤΡΙΑΝΤΑΦΥΛΛΙΑ 
ΔΑΣΟΠΟΝΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΐΙρ://νννννν.8ΐ.αΓ - ε-ιιΐίίΙ: ννεΒηΐ35ΐεΓ.εΐ(ά)&ΐ.ατ 






















